**Lillehammer kommune**

**Saksframlegg**

|  |  |  |
| --- | --- | --- |
| Saksb: Maria Seines | Arkiv: L32 19/2813-4 | Dato: 31.08.2023 |

Saken behandles slik:

**UTVALG MØTEDATO UTVALGSSAKNR**

|  |  |  |
| --- | --- | --- |
| Navnekomitéen |  | NK-/ |
| Navnekomitéen | 28.05.2019 | NK-/ |

**ENDRING- NYTT VEGNAVN MELLOM SAKSUMDALSVEGEN OG KORSÅSEN**

Vedlegg: Kartutsnitt

**Sammendrag**: I denne saken foreslår Lillehammer kommunes navnekomité at opprinnelig vegnavn- Korsåsvegen- gis nytt navn.

**Bakgrunn**: Navnekomitéen vedtok i 2019 at ny veg mellom Saksumdalsvegen og Korsåsen fikk vegnavnet Korsåsvegen. Etter henvendelse i juli 2023 ble navnekomitéen gjort oppmerksom på at det var en annen privat veg som også hadde navnet Korsåsvegen.

**Fakta**: Navnekomitéen jobber etter tre hovedretningslinjer når den skal sette nye vegnavn: det skal være forklarende og retningsvisende, det skal gjerne ta vare på kulturhistoriske navn med tilknytning til stedet, og det er en restriktig holdning til å oppkalle etter nålevende personer. Dette i samsvar med Lov om stadnamn (LOV-1990-05-18-11).

I 1964 ble det etablert et privat veglag for en næringsveg for skogbruk på Fåberg. Denne vegen går ut fra Jørudbakken og opp til Kveldsro (merket med blått på kartet), vegen videre heter Storsteinmyrvegen og har et eget privat veglag (merket med rødt på kartet). Storsteinmyrvegen går videre opp til, og henger sammen med, den nyanlagte vegen som navnekomitéen i 2019 ga navnet Korsåsvegen (merket med gult på kartet). Oppsummert er det tre veger som henger sammen, som består av to private veglag og en offentlig anlagt veg.

Navnekomitéen var på befaring sammen med to representanter fra styret i Korsåsvegens veglag den 23. august dette år. På befaringen fremmet veglaget forslag om å ta i bruk terrengnavnet Drita.

Navnekomitéen har vært i kontakt med Språkrådet angående betydningen av navnet Drita. Språkrådet kunne ikke med sikkerhet gi et entydig svar på dette, men antydet at det kunne ha noe med for eksempel vannforhold i bekken å gjøre. Videre ville ikke Språkrådet fraråde og bruke Drita som vegnavn, men poengterte at det kunne være oppsittere som hadde motforestillinger.

Navnekomitéen har også vært i kontakt med NMK Sør-Gudbrandsdalen angående nytt vegnavn inn til motorcrossanlegget som de drifter. Motorklubben stiller seg ikke bak navneforslaget Dritavegen, men foreslår heller at vegen gis navnet Kjølvegen.

**Vurdering**: Det er uheldig at den nyeste anlagte vegen har fått samme vegnavn som en allerede etablert skogsveg i området. Siden vegen «deles i midten» av Storsteinmyrvegen er det heller ikke naturlig at hele vegen kalles Korsåsvegen. En sammenslåing vil også kunne føre til uklarheter angående eierforhold. Navnekomitéen har derfor vurdert det slik at den nyanlagte vegen med innkjøring fra Saksumdalsvegen bør endre navn.

Den nyanlagte vegen fører inn til terrenget som heter Drita, dette er det nærmeste kartfestede navn i området. Navnekomitéen arbeider med det premisset at man i størst mulig grad skal benytte gamle, opprinnelige stedsnavn så fremt det er mulig. I dette tilfellet er det Drita. Et alternativ er derfor å gi vegen navnet Dritavegen.

Det andre alternativet, Kjølvegen, er også et godt forslag. Man sier om området «oppe på Kjølen». Kjølen betyr i denne sammenhengen en høyde.

**Konklusjon**: Navnekomitéen legger frem forslag om to alternativer til vegnavn:

* Dritavegen
* Kjølvegen

Lillehammer, 15.09.2023

|  |  |
| --- | --- |
| Thorstein Hernes |  |
| Leder navnekomitéen |  |

**... &&& Sett inn saksutredningen over &&&**